Մերի Քուանթ

Տէյմ Պարպարա  Մերի Քուանթ (, 11 Փետրուար, 1930, Լոնտոն, Անգլիա), անգլիացի ծրագրող, հագուստի գծագրիչ։ Կարճ կիսաշրջազգեստներու ստեղծողներէն մէկը կը համարուի։

 Կենսագրութիւն 
Ծնած է Լոնտոն, աւարտած է Գոլտսմիթի գեղարուեստի քոլէճը։ Նոյեմբեր 1955-ին, ապագայ ամուսինին՝ Ալեքսանտր Փլանքիթ Գրինի եւ ընկերոջ՝ Արչի Մաքնեյրի հետ Չելսիի մէջ կը բանայ «Պազար» խանութը, ուր կը ներկայացնէ 1960-ական թուականներու երիտասարդական փողոցային հագուստի ոճը։ Այդ ժամանակ տարածում կը գտնէ իգականութեան գաղափարը․ կանացիութիւնը դասական հասկացութեան մէջ դուրս կու գայ նորաձեւութենէն («հեշտալի մարմինը» կոչուած)։ Փոխարէնը, նորաձեւ կը համարուին երկար բարակ ոտքերը եւ այդ պատճառով Մերի Քուանթ կը պատրաստէ կարճ կիսաշրջազգեստը։ Կը յօրինէ «Լոլիտա» եւ «Աշակերտուհի» կերպարները։ Կը ներկայացնէ Wet հաւաքածուն՝ անձրեւանոցներ եւ ցածրակրունկ կօշիկներ։ Ոչ գործնական փոքր պայուսակները կը փոխարինէ երկար գօտիներով ուսէն կախուած պայուսակներու։ Անոր շնորհիւ նորաձեւութեան դասակարգին կը մտնեն մարմինը պիրկ գրկող բազմագոյն տաբատները, զամշէ հագուստը, բարձր սալայատակով կօշիկները, հասարակ կարճ մազի ձեւը եւ վառ դիմայարդարումը։ Բացի այդ, Մերի Քուանթին կը համարուի The Rolling Stonesի խուլիկանական ոճի ստեղծումը, որ մաքուր եւ սանտրուած Պիթըլզներու հակապատկերն էր։ Մերին առաջիններէն էր, որ սկսաւ համադրական նոր նիւթեր օգտագործել։

1962-ին, Քուանթը ստեղծեց կարճ կիսաշրջազգեստներով հաւաքածու, իսկ 1966-ին 16 տարբեր ընկերութիւններու հետ կ'աշխատէր։ Նոյն թուականին ստացաւ Անգլիական կայսրութեան շքանշան։

1970-1980-ական թուականներուն, Քուանթն կ'աշխատէր զարդատեղի եւ տան պարագաներու գծագրութեան վրայ, իսկ 1988-ին նախագծեց «Մինի» ինքնաշարժի ներքին ձեւը։ Ներկայիս կը զբաղի առանձին ապրանքներու նախագծմամբ։

 Մատենագիտութիւն 

 Quant, Mary; Green, Felicity (1984): «Գոյնը՝ Քուանթի Կողմէ» (Colour by Quant)։ Treasure. ISBN 978-1-85051-265-3.
 Quant, Mary; Barrymore, Maureen; King, Dave (1996): «Դասական Դիմայարդարում Եւ Գեղեցկութիւն» (Classic Make-up & Beauty)։ DK Living Series. DK Pub. ISBN 978-0-7894-3294-0.
 Quant, Mary (1996): «Քուանթ՝ Քուանթի Կողմէ. Մերի Քուանթի Ինքնակենսագրութիւնը» (Quant by Quant: The Autobiography of Mary Quant)։ Harry N. Abrams. ISBN 978-1-85177-958-1.
 Quant, Mary (1996): «Վերջնական Դիմայարդարում Եւ Գեղեցկութիւն» (Ultimate Make-up & Beauty)։ Firefly Books, Limited. ISBN 978-1-55209-080-0.
 Quant, Mary (2011): «Մերի Քուանթի Ինքնակենսագրութիւնը» (Mary Quant Autobiography)։ Headline. ISBN 978-0-7553-6338-4.

 Ծանօթագրութիւններ 

 Արտաքին յղումներ 
  film and television credits
 Mary Quant at the Victoria and Albert Museum, London  Accessed June, 3. 2010.
 Mary Quant - Miniskirt - Icons of England

Ստորոգութիւն:Լոնտոն ծնունդներ
Ստորոգութիւն:1934 ծնունդներ
Ստորոգութիւն:11 Փետրուարի ծնունդներ